Regina Holliday: Kistom za primjerenije liječenje
Regina Holliday je slikarka. No, nikada nije pomišljala da će slikati prizore na kojima se vidi kako njen suprug polako umire.
„Mnogi ljudi nisu voljni prihvatiti ideju ili poruku da nešto ne valja, poput poruke da Amerika nema najbolji sistem liječenja. U mnogim elementima mi imamo najbolju medicinu. Ali ne u svim.... I pošteno rečeno, ako jedan zubac u toj mašini zapne, često se sve ruši....“ – kaže, pored ostalog, Regina Holliday. Regina Holliday izgubila je supruga prošle godine. Kancerogenom oboljenju nije bilo lijeka... ili možda jeste... da je sistem zdravstvenog osiguranja, kako misli gospođa Holliday, primjereniji. Ona je umjetnica, slikarka. No, nikada nije pomišljala da će jednog dana slikati prizore na kojima se vidi kako njen suprug polako umire. Njen je muž, kako kaže, nekoliko mjeseci trpio jake bolove, a ljekari koji su ga pregledali nisu bili dovoljno temeljiti. Na kraju, dijagnoza je glasila - rak bubrega u odmakloj fazi. Čak ni tada nije poduzet ozbiljniji tretman: Sa porukom "ne ostavljaj ih na miru" Frederick Allen Holliday umro je 17. juna 2009. godine u 39. godini života. Nakon njegopve smtri Regina je počela koristiti njen slikarski talenat u angažmanu za poboljšanje sistema zdravstvenog osiguranja. Samo šest dana poslije muževljeve smtri Regina je počeli slikati jedan veliki mural na zidu pakring prostora u blizini njene kuće, u Washingtonu. Istovremeno, širom Sjedinjenih Država trajala su i rasprave i okupljanja podrške i suprotstavljanja reformi zdravstva koju je zagovarao predsjednik Barack Obama. Regina se pridružila pokretu za reformu zdravstvenog sistema kojom je nalagano da svaki Amerikanac bude osiguran. Odgovarajući zakon usvojen je u januaru ove godine, Republiaknci su se protivili, protive se i sada, iz osiguravajućih kompanija za plaćanje troškova liječenja tvrde da je većina Amerikanaca zadovoljna sistemom, a mnogi Amerikanci se, pak, žale da nisu liječeni kako treba. Gospođa Holliday nastavlja svojim slikanjem upućivati poruke političarima. Više njenih radova nedavno je izloženo u jednom vašingtonskom medicinskom uredu. Jedna od njenih omiljenih slika je ona na kojoj je naslikala 17 pacijenata od kojih je svaki imao, a i pisao, o traumatičnim iskustvima tokom liječenja. I slika koja prikazuje bolesnika u autobusu je vrlo simbolična, kaže gospođa Holliday: Reakcije na slike i murale Regine Holliday uglavnom su pozitivne. Naravno, ima i onih koji kritikuju. “ - kaže na kraju Regina Holliday i ističe da je raduje što je svojim slikanjem, inspiranim osobnom bolom i gubitkom voljene osobe, doprinijela razvijanju svijesti o potrebi kvalitetnije zdravstvene zaštite u Sjedinjenim Državama.